พอดีไปเจาะหูมา2รอบแล้ว หูมันเกิดอาการบวมข้างขวาเจ็บมากเลยค่ะ มีน้ำเหลืองไหลเล็กน้อย ด้านหลังบวมติดแป้นด้านหลังทั้งที่ใส่หลวมสุดแล้ว ตอนนี้ต่างหูขวาขยับไม่ได้เลยกินยาแก้อักเสบให้หูหายบวมอยู่ค่ะ ต้องทำยังไงดีคะ
สวัสดีค่ะ จากที่เล่ามา หากหูบวมที่เกิดขึ้น คนไข้รับประทานยาแก้อักเสบ หรือยาฆ่าเชื้อแล้วไม่ดีขึ้น แนะนำให้ถอดต่างหูออก เพื่อให้สามารถทำแผลได้ดีขึ้น และหลีกเลี่ยงไม่ให้แผลโดนน้ำ หรือหากโดนน้ำ ควรรีบทำแผลใหม่ทันทีซึ่งหากปฎิบัติดังกล่าวแล้วอาการไม่ดีขึ้น แนะนำไปพบแพทย์เพื่อตรวจดูอาการและรับการรักษาอย่างเหมาะสมนะคะ